CELEX: 32021D0752
Language: fi
Date: 2021-04-30 00:00:00
Title: Euroopan keskuspankin päätös (EU) 2021/752, annettu 30 päivänä huhtikuuta 2021, kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2021/21)

7.5.2021   
               
               
                  FI
               
               
                  Euroopan unionin virallinen lehti
               
               
                  L 161/1
               
            
         EUROOPAN KESKUSPANKIN PÄÄTÖS (EU) 2021/752,
         annettu 30 päivänä huhtikuuta 2021,
         kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2021/21)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan, 12.1 artiklan, 18.1 artiklan toisen luetelmakohdan ja 34.1 artiklan toisen luetelmakohdan,
         ottaa huomioon eurojärjestelmän rahapolitiikan kehyksen täytäntöönpanosta 19 päivänä joulukuuta 2014 annetut suuntaviivat (EU) 2015/510 (yleisasiakirjasuuntaviivat) (EKP/2014/60) (1),
         sekä katsoo seuraavaa:
         
                     (1)
                  
                  
                     Suuntaviivojen (EU) 2015/510 (EKP/2014/60) 1 artiklan 4 kohdan mukaan Euroopan keskuspankin (EKP) neuvosto voi milloin tahansa muuttaa niitä keinoja, välineitä, vaatimuksia, kriteerejä ja menettelyjä, joilla eurojärjestelmän rahapoliittisia operaatioita toteutetaan.
                  
               
                     (2)
                  
                  
                     Hintavakauden ylläpitämistä koskevan tehtävänsä mukaisesti EKP:n neuvosto hyväksyi 22 päivänä heinäkuuta 2019 Euroopan keskuspankin päätöksen (EU) 2019/1311 (EKP/2019/21) (2), jonka tarkoituksena on tukea edullisten pankkilainaehtojen säilymistä ja rahapolitiikan elvyttävää mitoitusta jäsenvaltioissa, joiden rahayksikkö on euro. Tässä päätöksessä säädetään kolmannesta kohdennettujen pitempiaikaisten rahoitusoperaatioiden sarjasta (jäljempänä ’TLTRO III -operaatiot’), joka toteutetaan syyskuun 2019 ja maaliskuun 2021 välisenä ajanjaksona.
                  
               
                     (3)
                  
                  
                     Tukeakseen pankkien lainanannon kohdentumista koronavirustaudin (COVID-19) leviämisestä eniten kärsiville, erityisesti pienille ja keskisuurille yrityksille, EKP:n neuvosto päätti 12 päivänä maaliskuuta 2020 muuttaa tiettyjä TLTRO III -operaatioiden keskeisiä parametreja. Lisäksi EKP:n neuvosto päätti 30 päivänä huhtikuuta 2020 tietyistä lisämuutoksista näihin parametreihin tukeakseen edelleen kotitalouksille ja yrityksille suunnattua luotonantoa vallitsevien talouden häiriöiden ja lisääntyneen epävarmuuden vuoksi. Nämä muutokset on pantu täytäntöön Euroopan keskuspankin päätöksellä (EU) 2020/407 (EKP/2020/13) (3) ja Euroopan keskuspankin päätöksellä (EU) 2020/614 (EKP/2020/25) (4) .
                  
               
                     (4)
                  
                  
                     EKP:n neuvosto päätti 10 päivänä joulukuuta 2020 hyväksyä täydentäviä rahapoliittisia toimia, joiden tarkoituksena on ylläpitää suotuisia rahoitusoloja pandemian aikana ja samalla vahvistaa talouden kaikkien sektorien luototusta, tukea taloudellista toimeliaisuutta sekä turvata keskipitkän aikavälin hintavakaus. Osana näitä toimia EKP:n neuvosto päätti uudelleen tarkistaa TLTRO III -operaatioiden ehtojen mitoitusta. Se päätti erityisesti, että huomattavasti suotuisampien ehtojen voimassaoloaikaa pidennetään kesäkuuhun 2022, kolmea lisäoperaatiota jatketaan vuoden 2021 kesäkuun ja joulukuun välisenä aikana ja sitä kokonaismäärää, joka eurojärjestelmän vastapuolilla on oikeus lainata TLTRO III -operaatioissa, nostetaan 50 prosentista 55 prosenttiin vastapuolten vakuuskelpoisten lainojen kannasta. Kannustaakseen pankkeja pitämään kiinni pankkien luotonannon nykytasosta EKP:n neuvosto päätti myös, että TLTRO III -operaatioiden suotuisampien ehtojen jatkamista kesäkuuhun 2022 sovelletaan ainoastaan pankkeihin, jotka saavuttavat uuden luotonantotavoitteen. Nämä muutokset pantiin täytäntöön Euroopan keskuspankin päätöksellä (EU) 2021/124 (EKP/2021/3) (5).
                  
               
                     (5)
                  
                  
                     Raporttien ja tilintarkastajien arviointien toimittamiselle asetettujen määräaikojen noudattamatta jättämiseen liittyviä seuraamuksia olisi mukautettava siten, että seuraamusjärjestelmästä tulee oikeasuhteisempi mutta samalla pyritään varmistamaan, että osallistujat noudattavat asetettuja määräaikoja. Lisäksi olisi selkeytettävä tapauksia, joissa yksin osallistuvat osallistujat voivat siirtyä osallistumaan ryhmänä tai liittyä olemassa oleviin TLTRO III -ryhmiin, sekä tällaisissa tapauksissa noudatettavaa menettelyä. Edelleen olisi säädettävä poikkeuksesta velvollisuuteen toimittaa uusi tilintarkastajan arviointi kertomuksista, joita on tarkistettu yritysjärjestelyjen vuoksi tai TLTRO III -ryhmien kokoonpanossa tapahtuneiden muutosten vuoksi. Lopuksi olisi selvennettävä raportointivaatimuksia ja asianomaisten korkojen laskentaa siinä tapauksessa, että TLTRO III -ryhmän kokoonpano muuttuu tai yritysjärjestely tapahtuu 1 päivän huhtikuuta 2021 ja 31 päivän joulukuuta 2021 välisenä aikana.
                  
               
                     (6)
                  
                  
                     Tällä päätöksellä käyttöön otetut muutokset raportointi- ja tarkastusvaatimusten noudattamatta jättämisestä määrättäviin seuraamuksiin sekä säännökset 31 päivän maaliskuuta 2021 jälkeen tapahtuvien yritysjärjestelyjen kohtelusta TLTRO III -operaatioihin liittyviä korkoja laskettaessa olisi saatettava luottolaitosten tietoon mahdollisimman pian. Sen vuoksi tämän päätöksen olisi tultava voimaan viipymättä.
                  
               
                     (7)
                  
                  
                     Päätös (EU) 2019/1311 (EKP/2019/21) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) 2019/1311 (EKP/2019/21) seuraavasti:
            
                        1)
                     
                     
                        Korvataan 1 artiklan 17 kohta seuraavasti:
                        
                                    ”(17)
                                 
                                 
                                    ’osallistujalla’ tarkoitetaan vastapuolta, joka on kelpoinen osallistumaan eurojärjestelmän avomarkkinaoperaatioihin suuntaviivojen (EU) 2015/510 (EKP/2014/60) mukaisesti ja joka tekee tarjouksia kohdennetuissa TLTRO III -huutokaupoissa joko yksin tai ryhmän vastuulaitoksena ja jota koskevat kaikki oikeudet ja velvoitteet, jotka liittyvät sen osallistumiseen TLTRO III -huutokauppoihin, pois lukien luottolaitokset, jotka ovat maksaneet kaikki TLTRO III -operaatioissa lainaamansa määrät kokonaisuudessaan takaisin;”;
                                 
                              
                  
                        2)
                     
                     
                        Korvataan 3 artiklan 2 kohdan d alakohta seuraavasti:
                        
                                    ”d)
                                 
                                 
                                    TLTRO III -ryhmän kokoonpanon ja vastuulaitoksen on pysyttävä samoina kaikissa TLTRO III -operaatiossa, sanotun rajoittamatta tämän artiklan 5, 5a, 6 ja 6a kohdan soveltamista.”;
                                 
                              
                  
                        3)
                     
                     
                        korvataan 3 artiklan 5a kohta seuraavasti:
                        
                           ”5a.   EKP:n neuvosto voi poikkeuksellisissa tapauksissa ja objektiivisista syistä päättää sallia laitoksille, jotka osallistuvat TLTRO III -operaatioihin yksin, että ne voivat tulevaisuudessa osallistua TLTRO III -operaatioihin ryhmässä siten, että ne liittyvät olemassa olevaan TLTRO III -ryhmään tai muodostavat uuden TLTRO III -ryhmän. TLTRO III -ryhmän ja sen jokaisen jäsenen on noudatettava 3 artiklan säännöksiä.”;
                        
                     
                  
                        4)
                     
                     
                        korvataan 3 artiklan 6 kohdan b alakohdan johdantolause seuraavasti:
                        ”Jos TLTRO III -ryhmän osalta luottolaitos, joka ei ole osallistuja tai TLTRO III -ryhmän jäsen, täyttää 3 artiklan 3 kohdan a alakohdan i tai ii alakohdassa vahvistetut edellytykset 3 kohdan d alakohdassa tarkoitettua hakemusta edeltävän kuukauden viimeisen päivän jälkeen, mutta ei kyseisenä päivänä tai ennen sitä, kyseisen TLTRO III -ryhmän kokoonpano voi muuttua siten, että otetaan huomioon kyseisen luottolaitoksen asema uutena jäsenenä, sillä edellytyksellä että:”
                     
                  
                        5)
                     
                     
                        Lisätään 3 artiklaan 6a kohta seuraavasti:
                        
                           ”6a.   Laitos, joka osallistuu TLTRO III -operaatioihin yksin, voi vaihtoehtoisesti osallistua tuleviin TLTRO III -operaatioihin ryhmässä muodostamalla TLTRO III -ryhmän, sanotun rajoittamatta 5a kohdan soveltamista ja sillä edellytyksellä että:
                           
                                       a)
                                    
                                    
                                       TLTRO III -ryhmän jäsenet ovat luottolaitoksia, jotka eivät osallistu TLTRO III -operaatioihin yksin tai toisen TLTRO III -ryhmän jäsenenä ja jotka täyttävät 3 artiklan 3 kohdan a alakohdan i tai ii alakohdassa vahvistetut edellytykset 3 kohdan d alakohdassa tarkoitettua hakemusta edeltävän kuukauden viimeisen päivän jälkeen, mutta ei kyseisenä päivänä tai ennen sitä; ja
                                    
                                 
                                       b)
                                    
                                    
                                       TLTRO III -ryhmä ja sen jokainen jäsen noudattaa 3 artiklan säännöksiä.”;
                                    
                                 
                     
                  
                        6)
                     
                     
                        korvataan 3 artiklan 7 kohdan johdantolause seuraavasti:
                        ”Jos EKP:n neuvosto on hyväksynyt TLTRO III -ryhmän kokoonpanossa tapahtuneet muutokset 5 kohdan mukaisesti, uusi TLTRO III -ryhmä on muodostettu 5a tai 6a kohdan mukaisesti tai TLTRO III -ryhmien kokoonpanossa on tapahtunut muutoksia 6 kohdan mukaisesti, sovelletaan seuraavaa, ellei EKP:n neuvosto toisin päätä:”;
                     
                  
                        7)
                     
                     
                        korvataan 5 artiklan 6 kohdan toinen alakohta seuraavasti:
                        ”Jos kansallinen keskuspankki käyttää sopimus- tai sääntelyjärjestelyjensä mukaan käytettävissä olevia keinoja ja osallistujan on sen johdosta maksettava takaisin kahdeksannessa tai sen jälkeisissä TLTRO III -operaatioissa lainaamiaan määriä ennen kuin ylimääräiseen erityiseen vertailujaksoon liittyvä korko on ilmoitettu kyseiselle osallistujalle, tämän osallistujan kahdeksannessa tai sen jälkeisissä TLTRO III -operaatioissa lainaamiin määriin, joita koskee pakollinen takaisinmaksu, sovellettava korko vahvistetaan 3 c kohdan mukaisesti. Jos takaisinmaksua vaaditaan sen jälkeen, kun ylimääräiseen erityiseen vertailujaksoon liittyvät korkotiedot on ilmoitettu osallistujalle, osallistujan kahdeksannessa tai sen jälkeisissä TLTRO III -operaatioissa lainaamiin määriin, joita koskee pakollinen takaisinmaksu, sovellettava korko vahvistetaan 3 b ja 3 c kohdan mukaisesti.”;
                     
                  
                        8)
                     
                     
                        Lisätään 6 artiklaan 7 a kohta seuraavasti:
                        
                           ”7a.   Jos ensimmäinen tarkistettu raportti on toimitettu TLTRO III -ryhmän kokoonpanossa tapahtuneen muutoksen tai yritysjärjestelyn johdosta 7 kohdan a alakohdan mukaan, tällainen TLTRO III -ryhmän kokoonpanon muutos tai yritysjärjestely otetaan huomioon toimitettaessa toinen ja kolmas raportti edellä 1 kohdan mukaan.
                           Jos ensimmäinen tarkistettu raportti on toimitettu TLTRO III -ryhmän kokoonpanossa tapahtuneen muutoksen tai yritysjärjestelyn johdosta 7 kohdan b ja c alakohdan mukaan, tällainen TLTRO III -ryhmän kokoonpanon muutos tai yritysjärjestely otetaan huomioon toimitettaessa kolmas raportti edellä 1 kohdan nojalla, eikä toiseen raporttiin tehdä tarkistuksia.”;
                        
                     
                  
                        9)
                     
                     
                        korvataan 6 artiklan 8a kohta seuraavasti:
                        
                           ”8a.   Osallistujan, joka toimittaa tarkistetun ensimmäisen raportin 7 kohdan mukaisesti, on varmistettava, että ulkopuolinen tilintarkastaja arvioi kyseisessä tarkistetussa ensimmäisessä kertomuksessa toimitettujen tietojen laadun 6 kohdassa vahvistettujen sääntöjen mukaisesti. Tarkistettua ensimmäistä raporttia koskeva tilintarkastajan arviointi toimitetaan asianomaiselle kansalliselle keskuspankille seuraavasti:
                           
                                       a)
                                    
                                    
                                       jos tarkistukset koskevat lisätietoja, näitä lisätietoja koskeva tilintarkastajan arviointi toimitetaan yhdessä tarkistetun ensimmäisen raportin kanssa;
                                    
                                 
                                       b)
                                    
                                    
                                       jos osallistuja toimittaa tarkistetun ensimmäisen raportin 7 a kohdan mukaan, näitä tarkistuksia koskeva tilintarkastajan arviointi on toimitettava asianomaiselle kansalliselle keskuspankille 30 päivään heinäkuuta 2021 mennessä, kuten EKP:n verkkosivuilla julkaistussa TLTRO III -operaatioiden viitteellisessä aikataulussa täsmennetään;
                                    
                                 
                                       c)
                                    
                                    
                                       jos osallistuja toimittaa tarkistetun ensimmäisen raportin 7 b tai 7 c kohdan mukaan, näitä tarkistuksia koskeva tilintarkastajan arviointi on toimitettava asianomaiselle kansalliselle keskuspankille noudattaen määräaikaa, joka on täsmennetty EKP:n verkkosivuilla julkaistun TLTRO III -operaatioiden viitteellisessä aikataulussa tilintarkastajan arvioinnin tulosten toimittamiseksi niiden osallistujien osalta, jotka osallistuvat ensimmäisen kerran kahdeksanteen tai sitä seuraaviin TLTRO III -operaatioihin.”;
                                    
                                 
                     
                  
                        10)
                     
                     
                        Lisätään 6 artiklaan 8 b kohta seuraavasti:
                        
                           ”8 b.   Edellä 8 a kohdasta poiketen osallistujan, joka on antanut ensimmäistä raporttia koskevan tilintarkastajan arvioinnin tulokset asianomaiselle kansalliselle keskuspankille ja joka sen jälkeen toimittaa tarkistetun ensimmäisen raportin 7 kohdan mukaisesti, ei tarvitse antaa asianomaiselle kansalliselle keskuspankille uutta tilintarkastajan arviointia kyseisestä tarkistetusta ensimmäisestä raportista, jos kaikki seuraavat edellytykset täyttyvät:
                           
                                       a)
                                    
                                    
                                       yritysjärjestely on sulautuminen tai yritysosto, jossa on mukana yksi tai useampi hankittu luottolaitos, jotka kaikki osallistuvat TLTRO III -operaatioihin yksin, tai jossa on mukana luotolaitoksia, jotka muodostavat kokonaisen TLTRO III -ryhmän;
                                    
                                 
                                       b)
                                    
                                    
                                       tilintarkastajan arviointi ensimmäisestä raportista kunkin hankitun osallistujan osalta yksittäin tai hankitun TLTRO III -ryhmän osalta on annettu erikseen asianomaisen kansallisen keskuspankin saataville ennen yritysjärjestelyn toteutumista; ja
                                    
                                 
                                       c)
                                    
                                    
                                       tarkistukset eivät koske ensimmäisessä kertomuksessa tarkoitettuja lisätietoja.”;
                                    
                                 
                     
                  
                        11)
                     
                     
                        Lisätään 6a artikla seuraavasti:
                        
                           ”6a artikla
                           Koron laskenta siinä tapauksessa, että TLTRO III -ryhmän kokoonpano muuttuu tai yritysjärjestely tapahtuu 1 päivän huhtikuuta 2021 ja 31 päivän joulukuuta 2021 välisenä aikana
                           
                              1.   Siinä tapauksessa, että TLTRO III -ryhmän kokoonpanon muutoksessa tai yritysjärjestelyssä on mukana osallistujia, jotka ovat osallistuneet seitsemään ensimmäiseen TLTRO III -operaation yksin tai ryhmässä, ja muutos tapahtuu 1 päivän huhtikuuta 2021 ja 31 päivän joulukuuta 2021 välisenä aikana, kussakin seitsemässä ensimmäisessä TLTRO III -operaatiossa lainattuihin määriin sovellettava korko lasketaan seuraavasti:
                              
                                          a)
                                       
                                       
                                          korko lasketaan ajanjaksolla 23 päivään kesäkuuta 2021 saakka toiseen vertailujaksoon ja erityiseen vertailujaksoon liittyvien korkotietojen perusteella, ottaen huomioon kunkin osallistujan lainanannon yksittäin ja myös ottaen huomioon tämän päätöksen 5 artiklan säännökset koron laskennasta;
                                       
                                    
                                          b)
                                       
                                       
                                          korko lasketaan 24 päivästä kesäkuuta 2021 alkavalla ja maturiteettiin saakka jatkuvalla ajanjaksolla niiden ylimääräiseen erityiseen vertailujaksoon liittyvien korkotietojen perusteella, jotka koskevat yritysjärjestelyn johdosta syntynyttä laitosta tai ryhmän kokoonpanon muutoksen jälkeistä TLTRO III -ryhmää (ellei toiseen vertailujaksoon ja erityiseen vertailujaksoon – ottaen huomioon kunkin osallistujan lainananto yksittäin – liittyvien korkotietojen perusteella laskettu korko ole edullisempi), ja myös ottaen huomioon tämän päätöksen 5 artiklan säännökset koron laskennasta.
                                       
                                    
                           
                              2.   Siinä tapauksessa, että TLTRO III -ryhmän kokoonpanon muutoksessa tai yritysjärjestelyssä on mukana osallistujia, jotka ovat osallistuneet seitsemään ensimmäiseen TLTRO III -operaation yksin tai ryhmässä, ja muutos tapahtuu 1 päivän huhtikuuta 2021 ja 31 päivän joulukuuta 2021 välisenä aikana, kahdeksannessa ja sitä seuraavissa TLTRO III -operaatioissa lainattuihin määriin sovellettava korko lasketaan niiden ylimääräiseen erityiseen vertailujaksoon liittyvien korkotietojen perusteella, jotka koskevat yritysjärjestelyn johdosta syntynyttä laitosta tai ryhmän kokoonpanon muutoksen jälkeistä TLTRO III -ryhmää.”;
                           
                        
                     
                  
                        12)
                     
                     
                        Korvataan 7 artikla seuraavasti:
                        
                           ”7 artikla
                           Raportointivaatimusten laiminlyönti
                           
                              1.   Jos osallistuja ei toimita raporttia tai noudata tilintarkastusvaatimuksia, tai jos raportoiduissa tiedoissa havaitaan virheitä, sovelletaan seuraavia sääntöjä:
                              
                                          a)
                                       
                                       
                                          jos osallistuja ei toimita ensimmäistä raporttia asianomaiselle kansalliselle keskuspankille sovellettavaan määräpäivään mennessä, sen lainakiintiöksi määritetään nolla;
                                       
                                    
                                          b)
                                       
                                       
                                          jos osallistuja ei anna ensimmäistä raporttia koskevan tilintarkastajan arvioinnin tuloksia asianomaiselle kansalliselle keskuspankille EKP:n verkkosivuilla julkaistussa TLTRO III -operaatioiden viitteellisessä aikataulussa vahvistettuun määräaikaan mennessä, sovelletaan seuraavia sääntöjä:
                                          
                                                      i)
                                                   
                                                   
                                                      jos asianomainen kansallinen keskuspankki saa ensimmäistä raporttia koskevan tilintarkastajan arvioinnin 14 kalenteripäivän kuluessa asianomaisen määräajan päättymisen jälkeen, osallistujalle määrätään kultakin päivältä arvioinnin saamiseen saakka seuraamus, joka on yhtä suuri kuin osallistujan TLTRO III -operaatioissa lainaksi ottama ja maksamatta oleva kokonaismäärä jaettuna 1 000 000:lla (tai jos määrä on alle 1 000 euroa, seuraamus on 1 000 euroa kultakin päivältä ensimmäisen raportin vastaanottamiseen asti). Asianomainen kansallinen keskuspankki laskee yhteen päiväkohtaiset seuraamukset ja veloittaa määrän osallistujalta saatuaan ensimmäistä raporttia koskevan tilintarkastajan arvioinnin;
                                                   
                                                
                                                      ii)
                                                   
                                                   
                                                      jos asianomainen kansallinen keskuspankki ei saa ensimmäistä raporttia koskevaa tilintarkastajan arviointia i alakohdassa täsmennettyjen 14 kalenteripäivän kuluessa, osallistujan on maksettava takaisin kyseisissä TLTRO III -operaatioissa lainaksi otetut ja maksamatta olevat määrät, joiden osalta lainakiintiö on laskettu perustuen ensimmäiseen raporttiin, jota koskeva tilintarkastajan arviointi puuttuu. Osallistujan on maksettava nämä määrät takaisin seuraavan perusrahoitusoperaation suorituspäivänä soveltaen kunkin TLTRO III -operaation voimassaoloajan perusrahoitusoperaatioiden keskikorkoa takaisinmaksun suorituspäivään asti, paitsi erityisen korkojakson ja ylimääräisen erityisen korkojakson aikana, jolloin sovelletaan kyseisen jakson perusrahoitusoperaatioiden keskikorkoa vähennettynä 50 peruspisteellä;
                                                   
                                                
                                    
                                          c)
                                       
                                       
                                          jos osallistuja jossakin seitsemästä ensimmäisestä TLTRO III -operaatiosta laiminlyö antaa toisen raportin toiseen vertailujaksoon liittyvät tiedot tai näitä tietoja koskevan tilintarkastajan arvioinnin tulokset asianomaiselle kansalliselle keskuspankille EKP:n verkkosivuilla julkaistussa TLTRO III -operaatioiden viitteellisessä aikataulussa vahvistettuun määräaikaan mennessä, sovelletaan seuraavia sääntöjä:
                                          
                                                      i)
                                                   
                                                   
                                                      jos asianomainen kansallinen keskuspankki saa toisessa raportissa toista vertailujaksoa koskevat tiedot tai näitä tietoja koskevan tilintarkastajan arvioinnin 14 kalenteripäivän kuluessa asianomaisen määräajan päättymispäivästä, osallistujalle määrätään kultakin päivältä tietojen vastaanottamiseen saakka seuraamus, joka on yhtä suuri kuin osallistujan TLTRO III -operaatioissa lainaksi ottama ja maksamatta oleva kokonaismäärä jaettuna 1 000 000:lla (tai jos määrä on alle 1 000 euroa, seuraamus on 1 000 euroa kultakin päivältä tietojen vastaanottamiseen saakka). Asianomainen kansallinen keskuspankki laskee yhteen päiväkohtaiset seuraamukset ja veloittaa määrän osallistujalta saatuaan kaikki toisen raportin toista vertailujaksoa koskevat tiedot tai kyseisiä tietoja koskevan tilintarkastajan arvioinnin tulokset. Asianomainen kansallinen keskuspankki ilmoittaa toiseen vertailujaksoon liittyvät korkotiedot osallistujalle 1 päivänä lokakuuta 2021;
                                                   
                                                
                                                      ii)
                                                   
                                                   
                                                      jos asianomainen kansallinen keskuspankki ei saa toisessa raportissa toista vertailujaksoa koskevia tietoja tai näitä tietoja koskevaa tilintarkastajan arviointia i alakohdassa täsmennettyjen 14 kalenteripäivän kuluessa, kyseisen osallistujan TLTRO III -operaatioissa lainaksi ottamiin määriin sovelletaan kunkin asianomaisen TLTRO III -operaation voimassaoloajan perusrahoitusoperaatioiden keskikorkoa, lukuun ottamatta erityistä korkojaksoa ja ylimääräistä erityistä korkojaksoa, joiden aikana sovelletaan kyseisen jakson perusrahoitusoperaatioiden keskikorkoa vähennettynä 50 peruspisteellä, paitsi jos osallistujalle on myönnetty edullisempi korko kolmannen vertailujakson lainanannon perusteella. Jos asianomainen kansallinen keskuspankki ei saa toisessa raportissa toista vertailujaksoa koskevia tietoja i alakohdassa täsmennettyjen 14 kalenteripäivän kuluessa, osallistujalle määrätään myös 5 000 euron suuruinen seuraamus, jonka asianomainen kansallinen keskuspankki veloittaa osallistujalta sen jälkeen, kun se on saanut kaikki toista viitejaksoa koskevat tiedot toisessa raportissa.
                                                      Jos osallistuja toimittaa ainoastaan toisen raportin erityistä vertailujaksoa koskevat tiedot ja näitä tietoja koskevan tilintarkastajan arvioinnin ja jos osallistujan huomioon otettava nettolainananto erityisen vertailujakson aikana on yhtä suuri tai suurempi kuin sen nettolainanannon vertailuarvo, osallistujan lainaksi ottamiin määriin sovellettava korko lasketaan 5 artiklan 1 tai 3a kohdan mukaisesti ja soveltaen tapauksen mukaan 6 artiklan 3a ja 3b kohdan ehtoja, sanotun rajoittamatta tämän ii alakohdan edellisen alakohdan soveltamista.
                                                   
                                                
                                    
                                          d)
                                       
                                       
                                          jos osallistuja jossakin seitsemästä ensimmäisestä TLTRO III -operaatiosta laiminlyö antaa toiseen vertailujaksoon liittyvät tiedot tai näitä tietoja koskevan tilintarkastajan arvioinnin tulokset asianomaiselle kansalliselle keskuspankille EKP:n verkkosivuilla julkaistussa TLTRO III -operaatioiden viitteellisessä aikataulussa vahvistettuun määräaikaan mennessä, sovelletaan seuraavia sääntöjä:
                                          
                                                      i)
                                                   
                                                   
                                                      jos asianomainen kansallinen keskuspankki saa toisessa raportissa erityistä vertailujaksoa koskevat tiedot tai näitä tietoja koskevan tilintarkastajan arvioinnin 14 kalenteripäivän kuluessa asianomaisen määräajan päättymispäivästä, osallistujalle määrätään kultakin päivältä tietojen vastaanottamiseen saakka seuraamus, joka on yhtä suuri kuin osallistujan TLTRO III -operaatioissa lainaksi ottama ja maksamatta oleva kokonaismäärä jaettuna 1 000 000:lla (tai jos määrä on alle 1 000 euroa, seuraamus on 1 000 euroa kultakin päivältä tietojen vastaanottamiseen saakka). Asianomainen kansallinen keskuspankki laskee yhteen päiväkohtaiset seuraamukset ja veloittaa määrän osallistujalta saatuaan kaikki toisen raportin erityistä vertailujaksoa koskevat tiedot tai kyseisiä tietoja koskevan tilintarkastajan arvioinnin tulokset. Asianomainen kansallinen keskuspankki ilmoittaa toiseen vertailujaksoon liittyvät korkotiedot osallistujalle 1 päivänä lokakuuta 2021;
                                                   
                                                
                                                      ii)
                                                   
                                                   
                                                      jos asianomainen kansallinen keskuspankki ei saa toisessa raportissa erityistä vertailujaksoa koskevia tietoja tai näitä tietoja koskevan tilintarkastajan arvioinnin tuloksia i alakohdassa täsmennettyjen 14 kalenteripäivän kuluessa, osallistujan hyväksyttävä nettolainananto erityisellä vertailujaksolla katsotaan sen nettolainanannon vertailuarvoa alhaisemmaksi, eikä osallistuja voi hyödyntää 5 artiklan 1 kohdassa täsmennettyä korkoa.
                                                   
                                                
                                    
                                          e)
                                       
                                       
                                          Jos asianomainen kansallinen keskuspankki veloittaa rahallisen seuraamuksen c alakohdan i alakohdan mukaan, d alakohdan i alakohdan mukaista rahallista seuraamusta ei peritä. Vastaavasti jos asianomainen kansallinen keskuspankki perii rahallisen seuraamuksen d alakohdan i alakohdan mukaan, c alakohdan i alakohdan mukaista rahallista seuraamusta ei peritä.
                                       
                                    
                                          f)
                                       
                                       
                                          Jos osallistuja laiminlyö antaa kolmanteen raporttiin liittyvät tiedot tai näitä tietoja koskevan tilintarkastajan arvioinnin tulokset asianomaisen kansallisen keskuspankin saataville EKP:n verkkosivuilla julkaistussa TLTRO III -operaatioiden viitteellisessä aikataulussa vahvistettuun määräaikaan mennessä, sovelletaan seuraavia sääntöjä:
                                          
                                                      i)
                                                   
                                                   
                                                      jos asianomainen kansallinen keskuspankki saa kolmatta raporttia koskevat tiedot tai näitä tietoja koskevan tilintarkastajan arvioinnin 14 kalenteripäivän kuluessa asianomaisen määräajan päättymispäivästä, osallistujalle määrätään kultakin päivältä raportin vastaanottamiseen saakka seuraamus, joka on yhtä suuri kuin osallistujan TLTRO III -operaatioissa lainaksi ottama ja maksamatta oleva kokonaismäärä jaettuna 1 000 000:lla (tai jos määrä on alle 1 000 euroa, seuraamus on 1 000 euroa kultakin päivältä raportin vastaanottamiseen saakka). Asianomainen kansallinen keskuspankki laskee yhteen päiväkohtaiset seuraamukset ja veloittaa määrän osallistujalta saatuaan kaikki kolmatta raporttia koskevat tiedot tai kyseisiä tietoja koskevan tilintarkastajan arvioinnin. Asianomainen kansallinen keskuspankki ilmoittaa toiseen vertailujaksoon liittyvät korkotiedot osallistujalle 1 päivänä heinäkuuta 2022;
                                                   
                                                
                                                      ii)
                                                   
                                                   
                                                      jos asianomainen kansallinen keskuspankki ei saa kolmatta raporttia koskevia tietoja tai näitä tietoja koskevan tilintarkastajan arvioinnin tuloksia i alakohdassa täsmennettyjen 14 kalenteripäivän kuluessa, täydentävän erityisen korkojakson aikana sovelletaan 5 artiklan 1 kohdan b alakohdan, 5 artiklan 2 kohdan b alakohdan tai 5 artiklan 3 kohdan b alakohdan mukaisesti (jos osallistuja on jo osallistunut johonkin seitsemästä ensimmäisestä kohdennetusta pitempiaikaisesta rahoitusoperaatiosta) tai 5 artiklan 3 kohdan a alakohdan mukaisesti (jos osallistuja on osallistunut kahdeksanteen tai johonkin sen jälkeiseen TLTRO III -operaatioon) laskettua korkoa kyseisen osallistujan kyseisissä TLTRO III -operaatioissa lainaksi ottamiin määriin, ja täydentävää erityistä korkojaksoa seuraavalla ajanjaksolla korko lasketaan 5 artiklan 1 kohdan c alakohdan, 5 artiklan 2 kohdan c alakohdan, 5 artiklan 3 kohdan c alakohdan tai 5 artiklan 3c kohdan b alakohdan mukaisesti. Jos asianomainen kansallinen keskuspankki ei saa kolmatta raporttia koskevia tietoja i alakohdassa täsmennettyjen 14 kalenteripäivän kuluessa, osallistujalle määrätään myös 5 000 euron suuruinen seuraamus, jonka asianomainen kansallinen keskuspankki veloittaa osallistujalta kaikki kolmatta raporttia koskevat tiedot saatuaan.;
                                                   
                                                
                                    
                                          g)
                                       
                                       
                                          jos osallistuja laiminlyö muulla tavoin 6 artiklan 6, 7 tai 8 a kohdassa vahvistetut velvoitteet, korko on yhtä suuri kuin perusrahoitusoperaatioiden keskikorko kunkin asianomaisen TLTRO III -operaation aikana kyseisen osallistujan TLTRO III -operaatioissa lainaamien määrien osalta, lukuun ottamatta erityistä korkojaksoa ja ylimääräistä erityistä korkojaksoa, joiden ajalta sovelletaan kunkin tällaisen jakson perusrahoitusoperaatioiden keskikorkoa vähennettynä 50 peruspisteellä;
                                       
                                    
                                          h)
                                       
                                       
                                          osallistujan on niin nopeasti kuin mahdollista ilmoitettava asianomaiselle kansalliselle keskuspankille virheistä, joita se on 6 artiklan 6 tai 8 a kohdassa tarkoitetun tarkastuksen yhteydessä tai muutoin huomannut toimittamiensa raporttien tiedoissa; myös epätarkat ja puutteelliset tiedot katsotaan virheeksi. Kun kansalliselle keskuspankille on ilmoitettu tällaisista virheistä, epätarkkuuksista tai laiminlyönneistä tai kun tällaiset virheet, epätarkkuudet tai laiminlyönnit tulevat sen tietoon muulla tavoin, i) osallistujan tulee myötävaikuttaa kyseisten virheiden, epätarkkuuksien tai laiminlyöntien vaikutusten arviointiin antamalla kaikki asianomaisen kansallisen keskuspankin pyytämät lisätiedot ja ii) asianomainen kansallinen keskuspankki voi ryhtyä asiaankuuluviin toimiin, jotka voivat käsittää sellaisten arvojen uudelleenlaskennan, jotka voivat puolestaan vaikuttaa osallistujan TLTRO III -operaatioissa lainattuihin määriin sovellettavaan korkoon, sekä sellaisten lainattujen määrien takaisinmaksun vaatimisen, jotka virheen, epätarkkuuden tai laiminlyönnin johdosta ylittävät osallistujan lainakiintiön. Osallistujien on osoitettava, että 6 artiklan 6 ja 8a kohdassa tarkoitetussa tarkastuksessa havaitut puutteet on korjattu kansallisille keskuspankeille raportoitavissa tiedoissa asianomaisen kansallisen keskuspankin edellyttämässä aikataulussa, jos tilintarkastajan toista raporttia tai kolmatta raporttia koskevassa arvioinnissa on havaittu puutteita, noudattaen määräaikaa, joka mahdollistaa sen, että asianomainen kansallinen keskuspankki voi vastaaviin tietoihin perustuen ilmoittaa korkoihin liittyvät tiedot EKP:n verkkosivuilla julkaistun TLTRO III -operaatioita koskevan viitteellisen aikataulun mukaisesti.
                                       
                                    
                           
                              2.   Edellä 1 kohdan säännöksillä ei rajoiteta asetuksessa (EU) N:o 1071/2013 (EKP/2013/33) vahvistettuihin raportointivelvoitteisiin liittyvien seuraamusten määräämistä Euroopan keskuspankin päätöksen EKP/2010/10 (*1) mukaisesti.
                           
                           
                              3.   Selvyyden vuoksi todetaan, että 1 kohdassa säädettyjä raportointivaatimuksia ja niihin liittyviä seuraamuksia laiminlyöntien johdosta sovelletaan ainoastaan, jos osallistuja osallistuu TLTRO III -operaatioon.
                           
                        
                        
                           (*1)  Euroopan keskuspankin päätös EKP/2010/10, annettu 19 päivänä elokuuta 2010, tilastointiin liittyvien tiedonantovaatimusten noudattamatta jättämisestä (EUVL L 226, 28.8.2010, s. 48).”;"
                        
                     
                  
                        13)
                     
                     
                        korvataan liitteessä II olevan 4 jakson c kohdan ii alakohdan kolmannen luetelmakohdan (Luokitusmuutokset (3.2C)) 3 kohta seuraavasti:
                        
                                    ”3)
                                 
                                 
                                    Myös raportointivirheiden korjaamisesta kansallisen keskuspankin 7 artiklan 1 kohdan h alakohdan nojalla antamien ohjeiden mukaisesti voi aiheutua tässä ilmoitettavia muutoksia.”.
                                 
                              
                  
         
            2 artikla
            Voimaantulo
            Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.
            
         
         
            Annettu Frankfurt am Mainissa 30 päivänä huhtikuuta 2021.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  EUVL L 91, 2.4.2015, s. 3.
         
            (2)  Euroopan keskuspankin päätös (EU) 2019/1311, annettu 22 päivänä heinäkuuta 2019, kolmannesta kohdennettujen pitempiaikaisten rahoitusoperaatioiden sarjasta (EKP/2019/21) (EUVL L 204, 2.8.2019, s. 100).
         
            (3)  Euroopan keskuspankin päätös (EU) 2020/407, annettu 16 päivänä maaliskuuta 2020, kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2020/13) (EUVL L 80, 17.3.2020, s. 23).
         
            (4)  Euroopan keskuspankin päätös (EU) 2020/614, annettu 30 päivänä huhtikuuta 2020, kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2020/25) (EUVL L 141, 5.5.2020, s. 28).
         
            (5)  Euroopan keskuspankin päätös (EU) 2021/124, annettu 29 päivänä tammikuuta 2021, kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2021/3) (EUVL L 38, 3.2.2021, s. 93).